Diari Oficial de la Generalitat Valenciana


Sumari del DOGV 9245, del 29-12-2021 (2021/13752)

RESOLUCIÓ de 23 de desembre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'Àrea de Prestació Conjunta de València per a l'any 2022, i s'aprova el calendari dels dies festius.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13842


Data del document
:   23-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 23 de desembre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'Àrea de Prestació Conjunta de València per a l'any 2022, i s'aprova el calendari dels dies festius. [2021/13848]  
La Llei 13/2017, de 8 de novembre, de la Generalitat, del taxi de la Comunitat Valenciana, estableix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'Àrea de Prestació Conjunta de València, estableix en l'article 4.3 la possibilitat de dictar instruccions mitjançant resolució i adaptar el règim de descans a la demanda real.  
Amb caràcter general, la direcció general competent en matèria de transport estableix anualment les particularitats dels torns de descans per a la setmana de Falles, Nadal, Any Nou i per a aquells esdeveniments en què puga produir-se un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda, i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
  
Al llarg d'any 2021 s'han dictat diverses resolucions per a adaptar l'oferta a la demanda i a la situació que ha provocat la Covid-19 i que continua fins hui condicionant en part l'activitat econòmica i la mobilitat de les persones. En l'última resolució de descansos de 2021 s'ha corregit en part les restriccions en l'oferta de vehicles augmentat el nombre de llicències que circulen sense que s'haja recuperat completament mobilitat que hi havia amb anterioritat a la pandèmia.  
  
Sense que fins ara es puga preveure completament l'evolució que tindrà la pandèmia, és cert que cal atendre la major demanda de les persones usuàries, per la qual cosa amb aquesta intenció es dicta la present resolució.  
Per tant, d'acord amb la normativa citada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Prestació del servei de dilluns a divendres  
La prestació del servei de taxi en l'Àrea de Prestació Conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'Àrea de Prestació Conjunta de València es realitzarà de manera que descansarà un dissabte o un diumenge de cada setmana, alternativament, en funció de la numeració parell o imparell de la llicència:  
- Quan el dissabte siga data parella prestaran el servei els taxis amb número de llicència parell i descansaran la resta de vehicles.  
- Quan el dissabte siga data imparella prestaran el servei els taxis amb número de llicència imparella i descansaran la resta de vehicles.  
- Els diumenges immediats, caiguen en dia parell o imparell, descansaran aquells que hagueren prestat servei en el dissabte immediat anterior i treballaran aquells que hagen descansat.  
2. Així mateix, tant en dissabtes com en diumenges, descansarà una lletra (parell o imparell que els corresponga treballar) cada dia en l'horari entre les 06.00 i les 18.00 hores de la forma següent:  
El primer dissabte que correspon descansar a les llicències parelles (dia 01.01.2022), treballaran les llicències imparelles A, B, C i E i descansaran de 06.00 a 18.00 hores les llicències imparelles D; el segon (dia 15 de gener) treballaran les llicències imparelles A, B, C i D i descansaran de 06.00 a 18.00 hores les llicències imparelles E, així correlativament de manera indefinida.  
El primer dissabte que corresponga descansar a les llicències imparelles (dia 8 de gener), treballaran les llicències parelles A, B, C i D, i descansaran de 06.00 a 18.00 hores les llicències parelles E; el segon dissabte (dia 22 de gener) treballaran les llicències parelles B, C, D i E i descansaran de 06.00 a 18.00 hores les llicències parelles A, així correlativament de manera indefinida.  
El primer diumenge que corresponga descansar a les llicències parelles (dia 9 de gener), treballaran les llicències imparelles A, C, D i E, i descansaran de 06.00 a 18.00 hores les llicències imparelles B; el segon (dia 23 de gener) treballaran les llicències imparelles A, B, D i E i descansaran de 06.00 a 18.00 hores les llicències imparelles C, així correlativament de manera indefinida.  
El primer diumenge que corresponga descansar a les llicències imparelles (dia 2 de gener), treballaran les llicències parelles B, C, D i E i descansaran de 06.00 a 18.00 hores les llicències parelles A; el segon (dia 16 de gener) treballaran les llicències parelles A, C, D i E i descansaran de 06.00 a 18.00 hores les llicències parelles B, així correlativament de manera indefinida.  
  
Tercer. Distribució dels dies de descans  
A partir del dilluns 3 de gener de 2022, els dies de descans obligatori de les autoritzacions de taxi adscrites a l'Àrea de Prestació Conjunta de València queden distribuïts de la manera següent:  
  
Dia de la setmana Indicatiu Terminació de la llicència que descansa  
Dilluns D 6 i 7  
Dimarts E 8 i 9  
Dimecres A 0 i 1  
Dijous B 2 i 3  
Divendres C 4 i 5  
  
  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Quart. Reforç del servei els caps de setmana  
No obstant el que es disposa en l'apartat segon d'aquesta resolució, durant l'any 2022, el servei del taxi en l'Àrea de Prestació Conjunta de València serà reforçat durant la nit del dissabte al diumenge, de les 23.00 hores del dissabte fins a les 06.00 hores del diumenge, amb les llicències corresponents a dues lletres del quadre establit en l'apartat tercer, amb independència del descans setmanal que tinguen assignat.  
Els dissabtes que els corresponga treballar a les llicències imparelles es reforçarà amb dues lletres la terminació del número de llicència de les quals siga parell, iniciant aquests reforços la nit del dissabte dia 1 de gener al diumenge 2 de gener de 2022 les llicències amb indicatiu A i B, i així successivament de manera indefinida (C i D, E i A, B i C ?).  
Els dissabtes que els corresponga treballar a les llicències parelles es reforçarà amb dues lletres la terminació del número de llicència de les quals siga imparell, iniciant aquests reforços la matinada del dissabte dia 8 de gener al diumenge 9 de gener de 2022 les llicències amb indicatiu A i B i així successivament de manera indefinida (C i D, E i A, B i C...).  
Aquest reforç quedarà interromput els dissabtes en els quals hi ha un descans especial com els previstos en els apartats sisé i seté o un reforç addicional com els previstos en l'apartat huité, continuant el citat reforç al següent cap de setmana, per les lletres que els corresponguera continuar de manera successiva.  
  
Cinqué. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi que serà rotatori indefinidament, en els termes indicats en el següent quadre.  
 Descans entre setmana  
Setmana Dilluns Dimarts Dimecres Dijous Divendres  
Del 3 al 7 de gener C4 D6 E8 A0 B2  
Del 10 al 14 de gener B3 C5 D7 E9 A1  
Del 17 al 21 de gener B2 C4 D6 E8 A0  
Del 24 al 28 de gener A1 B3 C5 D7 E9  
Del 31 de gener al 4 de febrer A0 B2 C4 D6 E8  
Del 7 a l'11 de febrer E9 A1 B3 C5 D7  
Del 14 al 18 de febrer E8 A0 B2 C4 D6  
Del 21 al 25 de febrer C5 D7 E9 A1 B3  
Del 21 al 25 de març C4 D6 E8 A0 B2  
Del 28 de març a l'1 d'abril B3 C5 D7 E9 A1  
Del 4 al 8 d'abril B2 C4 D6 E8 A0  
De l'11 al 15 d'abril A1 B3 C5 D7 E9  
Del 25 al 29 d'abril A0 B2 C4 D6 E8  
Del 2 al 6 de maig E9 A1 B3 C5 D7  
Del 9 al 13 de maig E8 A0 B2 C4 D6  
Del 16 al 20 de maig C5 D7 E9 A1 B3  
Del 23 al 27 de maig C4 D6 E8 A0 B2  
Del 30 de maig al 3 de juny B3 C5 D7 E9 A1  
Del 4 al 8 de juliol B2 C4 D6 E8 A0  
De l'11 al 15 de juliol A1 B3 C5 D7 E9  
Del 18 al 22 de juliol A0 B2 C4 D6 E8  
Del 25 al 29 de juliol E9 A1 B3 C5 D7  
Del 29 d'agost al 2 de setembre E8 A0 B2 C4 D6  
Del 5 al 9 de setembre C5 D7 E9 A1 B3  
Del 12 al 16 de setembre C4 D6 E8 A0 B2  
Del 19 al 23 de setembre B3 C5 D7 E9 A1  
Del 26 al 30 de setembre B2 C4 D6 E8 A0  
Del 3 al 7 d'octubre A1 B3 C5 D7 E9  
Del 10 al 14 d'octubre A0 B2 C4 D6 E8  
Del 17 al 21 de octubre E9 A1 B3 C5 D7  
Del 24 al 27 d'octubre E8 A0 B2 C4 D6  
Del 31 d'octubre al 4 de novembre C5 D7 E9 A1 B3  
Del 7 a l'11 de novembre C4 D6 E8 A0 B2  
Del 14 al 18 de novembre B3 C5 D7 E9 A1  
Del 21 al 25 de novembre B2 C4 D6 E8 A0  
Del 28 de novembre al 2 de desembre A1 B3 C5 D7 E9  
Del 26 al 30 de desembre A0 B2 C4 D6 E8  
  
  
  
De dimarts a dijous entre les 04.00 hores i les 06.00 hores podran treballar totes les autoritzacions quan tinguen descans addicional establit en el quadre superior, a fi de reforçar el servei. No obstant això, aquestes llicències hauran de respectar el descans establit en l'apartat tercer.  
Els divendres des de les 24 hores i fins a les 06.00 hores del dissabte no s'aplicarà el dia de descans addicional. No obstant això, s'haurà de respectar el descans establit en l'apartat tercer.  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga podran prestar servei exclusivament a persones amb mobilitat reduïda.  
  
  
Sisé. Prestació del servei durant el mes d'agost  
Durant el període de l'1 d'agost al 28 d'agost de 2022, tots dos inclosos, no serà aplicable el que s'ha estipulat quant als torns obligatoris de descans durant els dissabtes i diumenges. Sí que seran aplicables, no obstant això, els apartats relatius a la prestació del servei de dilluns a divendres i a la distribució dels dies de descans, respectivament, i quedarà el descans de la forma següent:  
Des del dia 1 d'agost al 14 d'agost, tots dos inclosos, no podran prestar servei les llicències amb nombres parells.  
Des del dia 15 d'agost al 28 d'agost, tots dos inclosos, no podran prestar servei les llicències amb nombres imparells.  
Les autoritzacions de taxi associades a vehicles adaptats no estaran subjectes durant el mes d'agost al descans determinat en aquest apartat, sempre que siga per a atendre necessitats de persones amb mobilitat reduïda.  
  
Seté. Prestació del servei per Setmana Santa i Pasqua  
El calendari de descansos serà el que s'estableix en la taula següent i prestaran el servei la resta de llicències.  
  
Data Hauran de descansar  
Divendres, 15 d'abril Parelles  
Dissabte, 16 d'abril Parelles  
Diumenge, 17 d'abril Parelles  
Dilluns, 18 d'abril Parelles  
Dimarts, 19 d'abril Parelles  
Dimecres, 20 d'abril Imparelles  
Dijous, 21 d'abril Imparelles  
Divendres, 22 d'abril Imparelles  
Dissabte, 23 d'abril Imparelles  
Diumenge, 24 d'abril Imparelles  
  
  
Durant aquests dies no serà aplicable el règim de descans d'entre setmana, ni de caps de setmana establits en els apartats primer, segon, tercer i quart d'aquesta resolució.  
Les autoritzacions de taxi amb vehicle adaptat no estan subjectes al descans determinat en aquest apartat, sempre que siga per a atendre persones amb mobilitat reduïda.  
  
Huité. Lliure prestació del servei en dies especials  
No obstant el que es disposa en la present resolució referent als descansos diaris, es permet la prestació del servei de taxi a totes les llicències, amb independència del descans setmanal que tinguen assignat, en les franges horàries dels següents dies de l'any 2022:  
  
Data Franja horària sense descans obligatori  
Dissabte, 12 de març Des de les 18.00 hores fins a les 24 hores  
Diumenge, 13 de març Des de les 00.00 hores fins a les 06.00 hores  
Dijous, 17 de març Des de les 00.00 hores fins a les 06.00 hores  
Divendres, 18 de març Des de les 00.00 hores fins a les 06.00 hores  
Dissabte, 19 de març Des de les 00.00 hores fins a les 06.00 hores i  
des de les 18.00 hores fins a les 24 hores  
Diumenge, 20 de març Des de les 00.00 hores fins a les 06.00 hores  
Divendres, 24 de juny Des de les 00.00 hores fins a les 06.00 hores  
Diumenge, 30 d'octubre Des de les 00.00 hores fins a les 06.00 hores  
Dilluns, 31 d'octubre Des de les 00.00 hores fins a les 06.00 hores  
Dimarts, 1 de novembre Des de les 00.00 hores fins a les 06.00 hores  
Diumenge, 6 de novembre Des de les 00.00 hores fins a les 06.00 hores i  
des de les 15.00 hores fins a les 19.00 hores  
Dissabte, 17 de desembre Des de les 21.00 hores fins a les 24 hores  
Diumenge, 18 de desembre Des de les 00.00 hores fins a les 06.00 hores  
Dissabte, 24 de desembre Des de les 21.00 hores fins a les 24 hores  
Diumenge, 25 de desembre Des de les 00.00 hores fins a les 06.00 hores  
Dissabte, 31 de desembre Des de les 21.00 hores fins a les 24 hores  
Diumenge, 1 de gener de 2023 Des de les 00.00 hores fins a les 06.00 hores  
  
  
Tots els dissabtes nit (matinada del diumenge) de l'any 2022, de 05.00 a 06.00 hores, podran prestar servei totes les llicències de l'àrea de València, i tots els dissabtes nit (matinada del diumenge) de juny i juliol de 2022, de 00:00 a les 06.00 hores, també podran prestar servei totes les llicències de l'àrea de València.  
Així mateix, tots els diumenges nit (matinada del dilluns) de l'any 2022, de 04.00 a 06.00 hores, podran prestar servei totes les llicències de l'àrea de València, independentment del dia de descans setmanal que tinguen assignat.  
  
Nové. Excepcionalitat per als serveis a persones amb mobilitat reduïda  
Les llicències de taxi de l'Àrea de Prestació Conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquest tipus de serveis haurà d'identificar-se a través del distintiu que s'adjunta com a annex a aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aqueix ús exclusiu. Aquesta prestació haurà de garantir-se pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, en el seu cas, la imposició de les sancions que corresponguen.  
  
  
Deu. Efectes  
La present resolució serà aplicable el dia 1 de gener de 2022, i deixa sense efectes la Resolució de 28 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'Àrea de Prestació Conjunta de València per a l'any 2021, i s'aprova el calendari dels dies festius.  
  
Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, comptador des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 23 de desembre de 2021.- La directora general d'Obres Públiques, Transports i Mobilitat Sostenible: Roser Obrer Marco.